На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019 и 149/2020), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 11. Одлуке о буџету општине Гаџин Хан за 2021. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-240/21-IV/01 од 15.03.2021. године,

Општинско веће општине Гаџин Хан на седници одржаној 18.марта 2021. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2020. годину (“Службени лист града Ниша” број 101/2019, 91/2020):

**Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 70.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **240.000,00** динара (двестотинечетрдесетхиљададинара) Општинској управи општине Гаџин Хан за набавку стругане асфалтне масе-плаћање ПДВ-а.

1. Средства из тачке 1. овог предлога распоређују се у оквиру

**Раздео 5**

**Програм 7 – ОРГАНИЗАЦИЈА САОБРАЋАЈА И САОБРАЋАЈНА ИНФРАСТРУКТУРА**

**Програмска активност 0701-0002 – Одржавање саобраћајне инфраструктуре**

**Функционална класификација 451 – Друмски саобраћај**

**Економска класификација 426919 – Остали материјали за посебне намене**

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2021. годину и финансијског плана Општинске управе Гаџин Хан утврђено је да на економској класификацији 426900-Материјал за посебне намене нису планирана средства.

Наведена средства су потребна за измирење обавеза по Предрачуну број 196 од 26.02.2021.године издатог од стране Јавног предузећа Путеви Србије а на основу Уговора закљученим између Општине Гаџин Хан – Председник општине број 400-103/21-I oд 19.02.2021.године и Јавног предузећа Путеви Србије број 454-196 од 26.02.2021.године. Предмет уговора је уступање општини Гаџин Хан расходоване стругане асфалтне масе од стране ЈП Путеви Србије за побољшање постојеће инфраструктуре на општинским и некатегорисаним путевима.

Чланом 2. Уговора дефинисано је да ПДВ у висини од 20% укупне вредности уступљене асфалтне масе плаћа Општина Гаџин Хан. Вредност уступљене асфалтне масе од 1200м3 износи 1.200.000,00 динара, а вреност ПДВ-а по предрачуну 196 износи 240.000,00 динара.

.

Да би се измириле горе наведене обавезе средства се издвајају из текуће буџетске резерве.

Број: 06-400-158/21-III

У Гаџином Хану, 23.02.2021. године

 ЗАМЕНИЦА ПРЕДСЕДНИКА

ОПШТИНСКОГ ВЕЋА ОПШТИНЕ ГАЏИН ХАН

Драгана Савић